<p><span style="font-size: 9.0pt; font-family: 'Arial',sans-serif; mso-fareast-language: NO-BOK;">Juba</span> er en frivillig junior- og barneorganisasjon som arbeider for å redusere alkohol- og narkotikabruken i samfunnet,  for å lære opp barn til demokratisk deltakelse og for å bidra til en mer rettferdig fordeling av godene i verden.</p>
<p>Vi bygger organisasjonen på fire profiler: Vær en venn, vær deg selv, vær nysgjerrig og være åpen. Vennskapsklubben bygger på den første av disse, men vil også inneholde elementer fra de tre andre profilene. Under er en kort presentasjon av profilene: </p>
<p> </p>
<p><strong>Vær en venn:<br /></strong>Det er mange som trenger deg som en venn. Vennskap betyr å stille opp for noen som har det vanskelig.<br />Det kan være noen i nabolaget eller på skolen som blir mobbet. Men det kan like gjerne være barn 5000 kilometer unna som ikke får mat eller medisiner. Vennskap går på tvers av landegrenser og andre skiller.<br />Godene er svært urettferdig fordelt her på jorda. Alle barn har rett til mat, vann, klær, skolegang og medisiner. Men slik er det ikke i virkeligheten. Noen har alt og mer til. Vi som bor i Norge, hører til blant disse. Millioner av barn har ingenting. I Juba arbeider vi for å dele verdens goder på en mer rettferdig måte. Også jordkloden trenger deg som en venn. I dag ødelegger vi naturen - for oss selv, men mest for dem som kommer etter oss. Slik kan det ikke fortsette. I Juba lærer du deg å gjøre noe med det.I Juba lærer du mer om fellesskap og vennskap. Vi gir deg sjansen til å vise at du kan bety noe for andre. Du får bli med å hjelpe andre barn, både der du bor og på andre siden av kloden. Samtidig skal du oppleve at andre bryr seg om deg. I Juba har hver leder og hvert medlem ansvar for å skape et trygt miljø der vi tar vare på hverandre.</p>
<p><strong>Vær deg selv:<br /></strong>Bare du er du. Du er født med mange talenter og gode egenskaper. Det samme er alle andre barn. Samtidig blir vi født inn i ulike omgivelser. Noen barn vokser opp i Norge, men de aller fleste blir født og lever under forhold som er ganske forskjellige fra våre. Dette gir barn ulike muligheter. Forskjeller kan være bra, men forskjeller kan også være urettferdige. Vi mener at alle barn er like mye verdt som mennesker. Vi er alle like viktige, selv om vi er forskjellige. Derfor har vi samme rett til en trygg og god oppvekst. Juba vil hjelpe barn til å vokse og utvikle seg, både som enkeltmennesker og sammen med andre. Juba skal være et trygt og utviklende sted å være for barn. Her kan du få være deg selv, du skal bli godtatt som du er, og du kan få prøve ut dine talenter og evner. Samtidig skal vi lære å godta andre slik <u>de</u> er. Det er forskjellene som gjør det spennende å være sammen. Bruk av alkohol og narkotika ødelegger for barn over hele verden. Noen barn har det vondt fordi voksne ruser seg. Andre begynner med rusgifter selv i ung alder. Rusmidler kan ødelegge for det gode som barn drømmer om.  Det er vanskelig å si hvem som får store problemer senere i livet på  grunn av alkohol eller narkotika. Vi vet bare at jo tidligere en begynner med rusmidler, jo større er sjansen for at en får problemer senere. I dag lærer mange barn at å drikke alkohol er en viktig del av det å bli voksen. Slik trenger det ikke være. Mange voksne velger en rusfri livsstil. I Juba lærer vi barn at de også har et valg når de blir voksne.  Dette krever at vi har kunnskaper, at vi har tro på oss selv, og at vi har opplevd at en kan skape godt samvær og gode opplevelser uten rus. Juba skal gi barn opplevelse av egen verdi og egne muligheter.  <span style="color: #000000; font-family: Arial, Verdana, sans-serif; font-size: 12px; widows: 1;">Dessuten</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">vil</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">vi</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">gi</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">kunnskaper</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">og</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">opplevelser</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">som</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">gjør</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">det</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">lettere</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">å</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">velge</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">vekk</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">tobakk</span><span style="color: #000000; font-family: Arial, Verdana, sans-serif; font-size: 12px; widows: 1;">,</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">alkohol</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">og</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">andre</span><span style="color: #000000; font-family: Arial, Verdana, sans-serif; font-size: 12px; widows: 1;"> </span><span style="color: #000000; font-family: Arial, Verdana, sans-serif; font-size: 12px; widows: 1;">rusmidler</span><span style="color: #000000; font-family: Arial, Verdana, sans-serif; font-size: 12px; widows: 1;">.</span> </p>
<p><strong>Vær åpen:<br /></strong>Mange problemer oppstår fordi vi ikke vet nok om andre mennesker og hvordan de tenker. Det kan være folk i andre land, eller det kan være noen vi har som våre nærmeste naboer. Det sies at språk, hudfarge eller religion skaper murer mellom mennesker.  Noen av murene har vi tegnet inn på kartet og kalt det landegrenser. Kanskje er det vår redsel for det ukjente som skaper disse murene. Juba arbeider for å bygge broer mellom enkeltmennesker, grupper og land. Skillene gjør det vanskeligere å bli kjent med det som er fremmed. Grenser og murer hindrer oss i å bli kjent med andre.Vårt utgangspunkt er at en fremmed er en venn vi ikke kjenner. Hvis vi er åpne for andre mennesker og andre måter å tenke og leve på, blir det færre konflikter. Juba er medlem av en verdensomspennende bevegelse av avholdsorganisasjoner med medlemmer i alle verdensdeler. Noen av oss er mørke i huden, andre er lyse. Noen er buddhister eller muslimer, andre er kristne eller uten religion. Men vi hører likevel til den samme internasjonale familien. I Juba kan du få venner over hele verden. Når du er med i Juba, vil du lære om hvordan barn i andre land har det. Men vi bygger også broer i nabolaget der vi bor, mellom folk av ulike aldere, religioner eller folkeslag. Den som er åpen, opplever mer og forstår mer. Kjennskap åpner for vennskap.</p>
<p><strong>Vær nysgjerrig:<br /></strong>Du kan ha mange flere talenter og evner enn du vet om. De ligger der klare til å bli funnet og brukt. Du finner dem bare ved å prøve. Gjennom våre aktiviteter får du undersøke, oppleve og prøve. Kanskje finner du et talent for sang, dans eller skuespill. Kanskje oppdager du at du er god til å organisere eller lede. Eller flink til å ta deg av venner. Den som leter, vil finn. Kanskje finner du nye sider av seg selv.<br />I Juba er det ikke bare lov å prøve. Du får også lov til å bomme, snuble eller mislykkes. Det er viktigere å prøve enn å lykkes de første gangene. For den som prøver, vil resultatene komme etter hvert. Hos oss skal vi ikke lage verdensmestere eller stjerner. Vi skal hjelpe barn til å trives og glede seg over egne innsatser – og samtidig glede seg over andres forsøk på å nå sine mål.<br />Nysgjerrighet er en veldig god ting, og det er mye en kan være nysgjerrig på: Andre barn. Voksne. Andre land. Andre måter å tenke på. Andre måter å leve på enn vår egen. Naturen. Ny kunnskap. I det hele tatt; nysgjerrighet er en nyttig egenskap. Derfor har vi mange slags aktiviteter i Juba, der du får bruke nysgjerrigheten din.</p>
<p> </p>
<p>[/pb_text][/pb_column][/pb_row]</p>